नतीजे आने के बाद मीडिया से बात करते हुए राहुल गांधी ने कहा था- हम चुनाव हार भले ही गए लेकिन रिजल्ट हमारे लिए अच्छे रहे थे. राहुल ने गुजरात चुनाव नतीजों को बीजेपी के लिए बड़ा झटका करार दिया. उन्होंने कहा कि मोदी के गुजरात मॉडल को लोग नहीं मानते हैं. राहुल ने कहा, ‘हमने जो कैंपेन किया उसका वो जवाब नहीं दे पाए. विकास की बात कर रहे हैं पर सच्चाई ये है कि उसका जवाब नहीं दे पाए. चुनाव से पहले उनके पास कहने को कुछ रहा नहीं था.’